Alpen-Weissling
De Alpe-Wiisslig (Pontia callidice) isch e Summervogel, wo i de Berge vorchunnt.

Vorchoo
De Alpe-Wiisslig chunnt nume i de Alpe und i de Pyrenäe vor und isch uf Alpe und grääsige Berghäng zwösched 2000 und 3000 müM zfinde. De Falter flügt im Juni und Juli, i warme Sümmer cha im Augste e zwooti Faltergeneratioo vorchoo. D Raupe fressed im Augste und September.

Uussie
De Alpe-Wiisslig isch e schneewiisse Summervogel, wo uf de Vorderflügel bruuni Straiffli und Flecke het. Bi de Wiibli sind Flecke düttlicher abbildet. Sin Körper isch grau, de Hinderliib wiislich. D Flügelundersiite hend e Grüestich.

Raupe
D Raupe werd 30 bis 35 mm lang und isch grau miteme Blaustich. Ofem Rugge het si zwoo wiissi Linie und e Raiie mit geele Tupfe. Si isch uf Chrützblüetler (Brassicaceae) spezialisiert, bsunder uf de Schwiizer Schöterich (Erysimum rhaeticum) und uf di Geel Reseda (Reseda lutea).

Unterarte 
Pontia callidice callidice (Hübner, 1800). Alpe, Pyrenäe
Pontia callidice chrysidice (Herrich-Schäffer, 1844). Chliiasie, Iran
Pontia callidice libanotica (Bernardi, 1966). Libanon
Pontia callidice hazara (Wyatt, 1961). Afghanistan
Pontia callidice hinducucica Verity, 1911. Pamir
Pontia callidice kalora (Moore, 1865) NW-Himalaya, W-Tibet
Pontia callidice duplati (Bernardi, 1965). China (Gansu)
Pontia callidice amdensis (Verity, 1911). China (Gansu)
Pontia callidice amaryllis Hemming, 1933. Tian Shan, Ghissar, Darvaz, Alai
Pontia callidice halasia Huang & Murayama, 1992. China (Xinjiang)

Literatur 
 C. T. Bingham: Fauna of British India. Butterflies. Volume 2. (1907)
 W. H. Evans: The Identification of Indian Butterflies. Bombay Natural History Society, Mumbai, India (2nd Edition, 1932)
 Meena Haribal: Butterflies of Sikkim Himalaya and their Natural History. (1994)
 M. A. Wynter-Blyth: Butterflies of the Indian Region. Bombay Natural History Society, Mumbai, India (1957).

Weblink 

 
 Moths and Butterflies of Europe and North Africa (englisch)
 Matt Rowling: European Butterflies. Pontia callidice (englisch)

Fuessnote 

Summervogel
Alpefauna